o
KRISTUKSEN AINUTLAATUISUUS
OSA 1: ONKO HÄN AINOA TIE?
Mikä olisi reaktiosi, jos auto- mekaanikko jostakin tuppukylästä -
tulisi kaupungin keskeiselle paikalle ja sanoisi olevansa Jumala
Uskoisitko häntä?
Luulisin, että paikalle hälytettäisiin sosiaalityöntekijä.
Hänelle suositeltaisiin luultavasti terapiaa.
Jos hänen ajateltaisiin aiheuttavan huomattavaa häiriötä, -
hänet luultavasti otettaisiin viranomaisten huostaan.
Muutama kuukausi sitten sain kirjeen mieheltä, -
joka asuu Keski-Englannissa.
Hän kirjoitti: "Ostin hiljattain erään äänitteenne."
"Luulin, että olette poplaulaja."
"Koko äänite oli sanoja. Olin täysin tylsistynyt."
"Kirjoitin teille ilmoittaakseni, että olen se, kenestä puhut."
"Olen Kristus, Messias."
Hän käytti asian kertomiseen 14 sivua.
Miten suhtautua tuollaiseen?
Kaksi tuhatta vuotta sitten eräs kyläpuuseppä, -
joka oli kotoisin tuntemattomasta Välimeren maasta, -
esitti saman väitteen.
Haluan teidän ymmärtävän, miten vaikeaa ihmisten oli uskoa Häntä.
Nyt, kaksi tuhatta vuotta myöhemmin 1,5 mrd. ihmistä on varmoja, -
että tuo puuseppä puhui totta. Nyt Häntä palvotaan Jumalana.
Se tekee Hänestä aika poikkeuksellisen.
Näillä luennoilla tarkastellaan Kristuksen ainutlaatuisuutta.
Aloitamme katsomalla, mitä Hän sanoi -
vain vuorokausi ennen kuin Hänen ruumiinsa makasi kylmänä haudassa.
Kuolemaansa edeltävänä iltana, -
Hän tiesi kuolevansa, ja Hän lohdutti ystäviään.
Ystävien olisi kuulunut lohduttaa Häntä, eikä päinvastoin.
Hän sanoi: Älköön sydämenne olko levoton.
Uskokaa Jumalaan ja uskokaa minuun.
Minun Isäni kodissa on monta huonetta.
Enhän minä muuten sanoisi, -
että menen valmistamaan teille asuinsijan.
Minä menen valmistamaan teille sijaa mutta tulen sitten takaisin -
ja noudan teidät luokseni, -
jotta saisitte olla siellä missä minä olen.
Te tiedätte kyllä tien sinne minne minä menen.
Tuomas sanoi hänelle: "Herra, emme me tiedä, minne sinä menet."
"Kuinka voisimme tuntea tien?"
Jeesus vastasi: "Minä olen tie, totuus ja elämä."
Ei kukaan pääse Isän luo muuten kuin minun kauttani.
Jos te tunnette minut, opitte tuntemaan myös minun Isäni.
Te tunnette hänet jo nyt, olettehan nähneet hänet.
Filippus sanoi hänelle: "Herra, anna meidän nähdä Isä, -
muuta emme pyydä."
Jeesus vastasi: "Etkö sinä, Filippus, tunne minua, -
vaikka olen jo näin kauan ollut teidän seurassanne?
Joka on nähnyt minut, on nähnyt Isän.
Kuinka voit sanoa: 'Anna meidän nähdä Isä'?
Etkö usko, että minä olen Isässä ja Isä on minussa?
Kun puhun teille, en puhu omissa nimissäni:
Isä on minussa, ja minun tekoni ovat hänen tekojaan.
Uskokaa, kun sanon, että minä olen Isässä ja Isä on minussa.
Ellette muuten usko, uskokaa minun tekojeni tähden.
Totisesti, totisesti: joka uskoo minuun, -
on tekevä sellaisia tekoja kuin minä teen, ja vielä suurempiakin.
Minä menen Isän luo"
Väittämä keskellä äsken luettua kappaletta, -
"Minä olen tie, totuus ja elämä" -
koetaan nykyajan maailmassa hyvin loukkaavana
Sitä pidetään ylimielisenä ja mahdottomana hyväksyä.
Ensimmäisen kahden luennon aikana kerron, miksi näin on.
Tällaisen väittämän esittämistä ei pidetä hyväksyttävänä.
Syynä on sanan merkitysero.
Jos Jeesus olisi sanonut olevansa on yksi tie monesta tiestä, -
yksi totuus ja yksi elämä monesta, se olisi hyväksyttävää.
Kun Hän väitti olevansa ainoa tie, totuus ja elämä, -
nykyihminen ei hyväksy sitä.
Monet nykyajan uskonnot hyväksyvät Jeesuksen.
Se saattaa olla joillekin kuulijoille yllätys.
Juutalaisuus pitää Häntä suurena rabbina.
Viimeisten vuosikymmenien aikana juutalaisten asenne on muuttunut.
Juutalaiset ovat kirjoittaneet Jeesuksesta kirjoja ja runoja.
He pitävät Jeesusta eräänä kaikkien aikojen suurimmista juutalaisista.
Muslimit pitävät Jeesusta profeettana, -
jopa suurimpana profeettana Muhammedin jälkeen.
He pitävät Jeesusta profeettana.
Buddhalaiset kunnioittavat Jeesusta opettajana.
Heidän mukaansa Jeesus on valaistunut opettaja.
Hindujen mukaan Jeesus on eräs jumalisuuden ilmentymä.
Jeesus voidaan hyväksyä eräänä merkkihenkilönä.
Jeesuksen ainutlaatuisuutta on mahdotonta hyväksyä.
Jeesusta voidaan pitää supertähtenä muiden tähtien joukossa.
Eräs Raamatussa esiintyvä Jeesuksen nimi on kirkas aamutähti.
Tiedätkö, mitä se tarkoittaa?
Oletko koskaan herännyt aamulla niin varhain, -
että olet nähnyt taivaan valkenevan?
Kun kaikki tähdet ovat himmenneet ja aurinko on nousemaisillaan, -
taivaanrannassa on aina yksi tähti lähellä horisonttia.
Se on kirkas aamutähti.
Raamatussa sanotaan, että kaikkien tähtien himmettyä, -
poptähtien ja filmitähtien kadottua yksi tähti jää loistamaan.
Se on Jeesus.
Mutta se loukkaa ihmisiä.
Eräs supertähdistä - kyllä. Ainoa kirkas aamutähti - ei.
Ainoa tie - ei, ainoa totuus - ei, ainoa elämä - ei.
Asetetaan Hänet muiden vertaiseksi - kyllä.
Annetaan Hänelle erityisasema - ei.
Aiheenamme on Kristuksen ainutlaatuisuus.
Jokainen ihminen on tavallaan ainutlaatuinen.
Se liittyy geeneihimme.
Ei ole ketään aivan samanlaista kuin minä.
Siitä vaimoni on luultavasti hyvin kiitollinen.
Sinäkin olet ainutlaatuinen.
Luonteenpiirteet ja fyysinen olemus ovat yksilöllisiä.
Ei ole ketään toista samanlaista.
Emme kuitenkaan tarkoita tätä sanoessamme, -
että Jeesus on ainutlaatuinen.
Käytämme sanaa myös poikkeuksellisista ihmisistä.
Voimme sanoa, että joku henkilö on ainoa lajissaan.
Tarkoitamme silloin, että henkilö on erityinen, poikkeuksellinen.
Jeesuksen ainutlaatuisuudella ei tarkoiteta myöskään sitä.
Tarkoitamme sitä, että Jeesus on aivan omaa luokkaansa.
Häntä ei voi asettaa muiden joukkoon.
Hän ei ole verrattavissa kehenkään muuhun.
Hän muodostaa oman luokkansa.
Hän on erilainen kuin kaikki muut ihmiset.
Miksi sitten nykyajan maailman on vaikea hyväksyä tämä ajatus?
Kuudesta tulevasta luennosta kaksi seuraavaa -
käsittelee nykyajan ihmisen ajatusmaailmaa.
Miksi se koetaan loukkaavana, -
jos joku väittää, että Jeesus on ainutlaatuinen.
3. ja 4. luennolla tarkastelen Jeesusta julkista toimintaa.
Se kattaa kolme vuotta, joina Jeesus oli julkisesti esillä.
Ihmiset pystyivät katselemaan ja kuuntelemaan Häntä, -
keskustelemaan Hänestä ja näkemään, -
millainen vaikutus Hänellä oli ihmisiin, jotka tunsivat Hänet.
Kaksi viimeistä luentoa käsittelee kahta tosiasiaa, -
jotka tekevät Jeesuksesta täysin ainutlaatuisen -
ja erilaisen kuin kukaan, joka koskaan on elänyt.
Aloitan ensimmäisellä väittämällä 'Minä olen tie'.
Väittämä sulkee pois kaikki muut tiet.
Hän on ainoa tie.
Miksi tämä koetaan loukkaavana?
Yhteiskunta on kokenut suuren muutoksen -
etenkin Isossa-Britanniassa viimeisten vuosikymmenien aikana.
Ennen jokaisella kansalla ja valtiolla oli oma jumala ja uskonto
Kun syntyi kansakuntaan, syntyi samalla uskontoon.
Tässä maassa synnyttiin muslimiksi, tuossa hinduksi.
Tuossa toisessa maassa synnyttiin buddhalaiseksi.
Jos syntyi Englannissa, oli oletettavasti kristitty.
Suurimman osan ajasta ihmisen historiassa -
jokaisella kansakunnalla on ollut oma uskonto ja jumala.
Profeetta Jeremia sanoo Israelille: -
Onko mikään kansa vaihtanut jumaliaan?
Mutta minut kansani on vaihtanut toisiin jumaliin.
Muinaisille kansoille tällainen oli hämmästyttävää ja tavatonta.
Kansan keskuudessa on voinut olla entisiä vähemmistöjä, -
mutta jokaisella valtiolla oli hallitseva uskonto.
Kansakunnan asiat hoidettiin maan uskonnon mukaisesti.
Siten viime aikoihin asti -
Isoa-Britanniaakin kutsuttiin kristityksi maaksi.
Hallitseva uskontomme oli kristinusko.
Kansalliset merkkitapahtumat, kuten kruunajaiset -
ja parlamentin avajaiset, olivat selvästi kristillisiä tapahtumia.
Kristinusko oli Ison-Britannian uskonto.
Saattoi olla juutalaisia tai hinduvähemmistöjä.
Mutta hallitseva uskonto oli selkeästi kristinusko.
Tilanne on muuttunut täysin.
Maastamuuton ja maahanmuuton vuoksi, -
muut uskonnot ovat tulleet ovellemme.
Naapurissa voi asua hindu, muslimi tai sikhi.
Vastassamme on aivan uudenlainen tilanne.
Eräs ystäväni oli sairaana muutamia viikkoja.
Hän on poikamies, joka asuu yksin.
Ystäväni naapuri toi hänelle joka päivä lämpimän aterian.
Kun ystäväni oli tervehtynyt, -
hän meni kiittämään naapuria huolenpidosta.
Asiaa ajattelematta hän sanoi naapurilleen: -
"Olet toiminut minua kohtaan hyvin kristillisesti."
Naapuri raivostui. Hän sanoi: "Olen muslimi."
"Miksi sanoit minua kristityksi?"
Sana 'kristillinen' tarkoittaa englanniksi myös henkilöä, -
joka tekee hyvää ja joka on ystävällinen mummolle ja kissalle
Ystäväni valitsi tuon sanan sattumalta.
Edessämme aukeaa lähetyskenttä.
Ennen vanhaan maamme kristityt -
varustivat työntekijöitä merten taa lähetystyöhön.
Toiminnan taustalla oli ajatus kristinuskon ylivertaisuudesta.
Olen kasvanut siihen, että lähetys- työ alkoi Välimeren eteläpuolella.
Eurooppa oli sivistynyt.
Piti ylittää ainakin Gibraltarinsalmi, -
jotta voi olla lähetyssaarnaaja.
Lähetyssaarnaajat matkasivat maan ääriin -
julistamaan uutta uskontoa kaukaisille kansoille.
Nykyään tilanne on päinvastainen.
Eurooppa on nykyisin lähetyskenttä.
Eurooppa avautuu evankeliumille idässä ja lännessä.
Ranskassa on enemmän kyliä, joissa ei ole julistettu evankeliumia, -
kuin koko Afrikan maanosassa.
Monet Ison-Britannian uskovat ovat heräämässä siihen tosiasiaan, -
että Eurooppa on lähetyskenttä, joka tarvitsee huomiotamme.
Nyt jotkut kuulijat alkavat hiljalleen ymmärtää, -
että myös oma maamme on lähetyskenttä.
Elämme murroskautta.
Me, jotka lähetimme työntekijöitä muihin maihin lähetystyöhön, -
toimimmeko samoin nyt, kun keskuudessamme on muita uskontoja?
Me kaikki voimme olla lähetystyöntekijöitä.
Olemme vastakkain kysymyksen kanssa: -
Millä oikeudella voimme väittää, -
että meidän uskontomme on parempi kuin teidän uskontonne?
Mikä oikeus meillä on yrittää saada heitä vaihtamaan uskontonsa?
Etenkin, kun monet heistä ovat hartaampia, kuuliaisempia -
ja uskoonsa arkielämässä sitoutuneempia kuin monet kristityt
Mikä oikeus meillä on?
Kun pannaan merkille, että nykyisin Isossa-Britanniassa -
on enemmän muslimeja kuin aktiivisia anglikaaneja, -
ei voi enää puhua kristitystä Englannista.
Tämä ei ole kristitty maa.
Väestöstä vain noin 2 - 3 % tuntee Jeesuksen henkilökohtaisesti
Viikossa avataan 2 moskeijaa.
Eräs suurimmista kirkkokunnistamme sulkee 2 kirkkoa viikossa.
Olemme kohdanneet täysin uudenlaisen tilanteen.
Nyky-yhteiskunta on monikulttuurinen ja -uskonnollinen.
Esittelen muutamia käsitteitä kahdella ensimmäisellä luennolla.
Käsitteet ovat -ismi-loppuisia. Ne ovat -ismejä.
Niitä on paljon.
Suhtaudun epäilevästi jokaiseen sanaan, joka lopussa on -ismi.
Jokaisessa -ismi-käsitteessä on voima, joka pitää ihmistä otteessa.
Ne imevät elämää itseensä.
Hyväksyn vain kaksi ismiä: baptismin ja evankelikalismin.
Kaikki muut ismit ovat luotaantyöntäviä, -
myös kaikki uskontoihin viittaavat ismit, -
kuten katolismi, protestantismi, anglikanismi, metodismi, -
kalvinismi ja arminianismi.
Niissä kaikissa on voima, joka yrittää sitoa ihmisen ajatukset.
Esittelen ensiksi pluralismi- käsitteen, josta puhutaan paljon.
Se on filosofia, asenne ja näkemys, joka tunnustaa, -
että on olemassa monia uskontoja, kulttuureja ja uskoja: -
meidän tulee oppia elämään sen kanssa -
ja hyväksyä toistemme usko.
Pluralistisen ajatuksen voi sanoa myös yksinkertaisesti: -
Jumalan luo on monia teitä.
Silti Jeesus sanoi: "Isän luo pääsee vain minun kauttani."
Tässä on ristiriita. Ei voi uskoa kumpaakin: -
että Jeesus on tie ja että Jumalan luo on monia teitä.
Voi uskoa, että Jeesus on yksi tie, mutta on muitakin teitä.
Mutta samalla ei voi sanoa, että Jeesus on ainoa tie.
Olemme vastakkain käännekohdan kanssa.
Koska kansakunnilla oli omat jumalansa, -
useimmat sodat ovat liittyneet uskontoihin.
Myös Saddam Hussein polvistui -
ja pyysi kaikkivaltiaan tukea ennen Kuwaitiin tunkeutumista.
Uskonsotia on ollut kautta historian, -
koska jokaisella kansalla oli oma jumalansa.
Kun kansat iskivät yhteen, -
yksi kansa rukoili yhtä jumalaa ja toinen toista.
Alkoi, jihad, pyhä sota jumalien välillä.
Nykyään jopa oma maamme on moniarvoinen.
Maailma on globaali kylä, jossa me kaikki asumme.
Nykyajan näkemyksen mukaan -
rauha voidaan saavuttaa lopettamalla uskonnolliset kiistat.
Toisen tapa löytää Jumala tulee hyväksyä.
Tulee olla suvaitsevainen ja kunnioittaa muiden uskontoja.
Sillä tavalla yhteiskuntamme haluaa suojella yhtenäisyyttä, -
sopusointua ja maailmanrauhaa.
Tämä vaatimus ei pelkästään tule kirkon seinien ulkopuolelta.
Sitä esiintyy myös kirkon sisällä.
Arthur Ramsey, Canterburyn arkkipiispa, -
piti ikimuistoisen luennon Lontoossa 1980-luvun lopussa.
Hän hartaasti pyysi meitä etsimään Pyhää Henkeä kaikista uskonnoista.
Paavi kokosi maailman eri uskonnot Assisin kaupunkiin, -
joka tunnetaan Franciscus Assisilaisesta.
Maailman uskonnot kokoontuivat rukoilemaan maailmanrauhan puolesta
Näytämme olevan vastakkain sellaisten ongelmien edessä, -
ettei meillä ole varaa riidellä uskosta -
tai keskustella uskontojen eroista.
Meidän täytyy hyväksyä toistemme eri uskonnot -
ja toimia yhdessä maailmanrauhan hyväksi.
On olemassa myös toinen tekijä, -
joka painostaa uskontojen yhtenäistämiseen.
Kyseessä ovat ympäristöongelmat.
Nykykäsityksen mukaan maailma on pieni avaruusalus, -
joka seilaa avaruudessa mukanaan tietty määrä matkustajia.
Polttoainetta ja happea on rajoitetusti.
Meidän on yhdistyttävä, jotta maaplaneetta säästyisi tuholta.
Selviytymisemme on vaarassa, ei pelkästään maailmanrauha.
Selviytymisemme riippuu siitä, miten liitämme voimamme yhteen.
Viime vuonna kristityt marssivat Jeesuksen puolesta 44 kaupungissa.
Se oli ensimmäinen niin laaja kannanotto Jeesuksen puolesta.
Tuhannet kristityt osallistuivat marssiin.
Julkiset tiedotusvälineet vaikenivat asiasta.
Siitä ei piitattu mitään.
Samana syyskuun päivänä tapahtui jotakin muuta, -
joka kyllä pääsi otsikoihin.
Canterburyssä järjestettiin metsän juhla.
Eri uskonnot kokoontuivat juhlistamaan metsää, -
jonka tuottama happi on meille elintärkeää.
Tästä trendistä tulee huomattava yhteiskunnassamme.
Eri uskontoja painostetaan liittymään yhteen, -
jotta maaplaneetta säästyisi tuholta.
Palvonnan kohteena on nainen, jota ei ole olemassa.
Hänen nimensä on Äiti Maa, luontoäiti.
Muistakaa nämä sanani: -
VT:n hedelmällisyyskultit tulevat heräämään uudelleen.
Vielä nähdään Äiti Maan epäjumalanpalvontaa, -
jolle VT:n profeetat lausuivat jyrkät tuomionsa.
Pluralistisessa moniarvoisessa yhteiskunnassa -
uskontokuntia painostetaan tunnustamaan, -
että Jumalan luo on monia teitä, jotka kaikki ovat samanarvoisia.
Tämä ei ole mitään uutta.
Rooman valtakunta kohtasi laajetessaan saman ongelman.
Rooman valtakuntaan liitettiin monia kansoja, -
joilla oli erilaisia jumalia.
Se oli uhka valtakunnan sisäiselle yhtenäisyydelle ja rauhalle.
Miten ongelma ratkaistiin?
Miten saatiin aikaan pax romana, Rooman rauha, -
joka vallitsi valloitettujen kansojen keskuudessa?
Ongelma ratkaistiin kahdella tavalla.
Ensiksi rakennettiin temppeleitä kaikille jumalille.
Toisin sanoen palvontapaikat pyhitettiin kaikille jumalille.
Siten kaikkia jumalia voitiin palvoa yhdessä.
Kreikan sana 'pantheon' merkitsee kaikkia jumalia.
Suurin kaikille jumalille pyhitetty temppeli -
rakennettiin Roomaan vuonna 27 eKr.
Se paloi maan tasalle vajaa sata vuotta myöhemmin.
Keisari Hadrianus pystytti temppelin uudelleen.
Kävin Hadrianuksen muurilla Northumberlandissa viikko sitten.
Hadrianus rakennutti valtavan temppelin keskelle Roomaa -
ja antoi sille nimeksi Pantheon.
Se on pyöreä rakennus. Sen korkeus ja sisähalkaisija ovat n. 40 m.
Minulla on mukanani valokuva sen kupolista.
Kupoli on suuren ihmetyksen aihe.
Kupolin keskellä on valoaukko, josta näkyy taivas.
En ole varma, näkyykö kuva.
Temppeli on upea.
Jos menet Roomaan, käypä katsomassa temppeliä.
Kävin siellä v. 1947. Olin silloin Roomassa ensi kertaa.
Halusin nähdä Pantheonin, josta olin kuullut paljon.
Temppelissä oli syvennyksiä eri jumalien patsaita varten, -
joita voisi palvoa yhdessä.
Sen oli määrä yhdistää Rooman valtakunta.
Kävelin temppeliin ja järkytyin.
Odotin näkeväni Jupiterin, Zeuksen ja muiden jumalien patsaat.
Temppelissä ei ollut yhtäkään jumalpatsasta!
Ainoa esillä oleva uskonnollinen esine oli puinen risti.
Pantheon toimii nykyisin kirkkona, jossa palvotaan vain Jeesusta.
Se teki minuun syvän vaikutuksen.
Näin sen vertauskuvana sille, mitä tapahtuu eräänä päivänä, -
kun kaikki maailman uskonnot, myös tapakristillisyys, katoavat.
Silloin palvotaan vain Kristusta.
Se oli yksi keino, -
jolla Rooman valtakunta ratkaisi hajanaisuuden ongelman.
Oli myös toinen keino.
Mutta ennen kuin siirrymme siihen, -
kerron, mitä tapahtui juutalaisille.
Vallattuaan Israelin roomalaiset pyysivät jumalpatsasta, -
jonka he voisivat asettaa Pantheoniin.
Siitä syntyi ongelma.
Itse asiassa kaksi ongelmaa.
Ensinnäkin juutalaisilla ei ollut patsaita Jumalasta.
Jumala oli kieltänyt tekemästä kuvaa itsestään.
Roomalaiset ihmettelivät kovasti näkymätöntä Jumalaa.
Eikä Hänestä ollut patsastakaan.
Toisen pulman muodosti se, -
että juutalaiset väittivät Jumalan olevan ainoa Jumala.
Jumala oli sanonut monta kertaa, ettei ole muita jumalia.
Ei ole muita jumalia.
Juutalaiset eivät olisi edes suostuneet antamaan patsasta.
He eivät olisi hyväksyneet sitä, -
että heidän Jumalansa pantaisiin muiden jumalien joukkoon.
Asia selvisi hyvin poikkeuksellisella tavalla.
Roomalaiset virkamiehet löivät viisaat päänsä yhteen.
He rekisteröivät juutalaiset ateisteiksi, -
koska heillä ei ollut näkyvää Jumalaa.
Koska heidän Jumalansa oli näkymätön, -
juutalaisia pidettiin ateisteina.
Heidän ei tarvinnut sekaantua uskontojen sekamelskaan.
Kristityille ei käynyt yhtä hyvin.
Heidän uskontoaan ei hyväksytty.
Kristinusko oli maan alla toimiva laiton uskonto.
Se oli 'religio illicita', kielletty uskonto.
Kristittyjä ei rekisteröity ateisteiksi.
Oli toinenkin keino, jolla Rooman valtakuntaa yhtenäistettiin.
He loivat uuden jumalan, jota kaikki voivat palvoa.
He päättivät korottaa keisarin jumalan asemaan.
He alkoivat kutsua Rooman keisaria jumalaksi.
Kansat voivat jatkaa omien jumalien palvomista.
Samalla tuli tunnustaa keisari jumalaksi.
Keisarinpalvonnan oli määrä yhtenäistää valtakunta.
Sen vuoksi 300 vuoden ajan -
kristittyjä heitettiin leijonien eteen.
Heitä poltettiin elävältä ja kidutettiin.
Tunnemme kertomuksen äidistä, joka oli juuri synnyttänyt.
Äiti ja vauva erotettiin ja heitettiin vierekkäisiin tyrmiin.
Vauva huusi nälissään. Äidille sanottiin: -
"Voit antaa vauvallesi ruokaa, jos tunnustat keisarin herraksesi."
Äiti ei suostunut.
Sekä äiti että vauva menehtyivät uskon vuoksi.
He eivät tunnustaneet yhtenäis- uskontoa eivätkä keisarikulttia.
Maailman kutistuessa kohtaamme samanlaista painostusta.
Maailman kansojen liikkuvuuden vuoksi uskonnot sekoittuvat.
Maailmanrauhan ja ykseyden tähden meitä painostetaan tunnustamaan, -
että Jumalan luo vie monia teitä, ettei Jeesus ole ainoa tie.
Mutta Jeesus sanoi: "Isän luo ei pääse muuten kuin minun kauttani."
Tämä tarkoittaa kahta asiaa: -
Ensinnäkin, vain Jeesus riittää. Ei tarvita ketään muuta.
Toiseksi, kukaan muu ei voi auttaa sinua.
Muutama viikko Jeesuksen ristiinnaulitsemisen jälkeen -
Pietari sanoi: ei ole taivaan alla muuta nimeä ihmisille annettu, -
jossa meidän pitäisi pelastuman.
Se sulkee pois kaikki muut vaihtoehdot.
Se on maailman mielestä loukkaavaa.
Maailman tavoitteena on kehittää pluralistista yhteiskuntaa, -
moniuskontoista ja monikulttuurista yhteiskuntaa.
Aikomukseni oli kirjoittaa sana taululle, mutta en ehtinyt.
Voitte kirjoittaa sanan ylös.
Sana on 'synkretismi'.
Sekin on hirmuinen sana.
Se juontaa juurensa pluralismiin.
Pluralistisessa yhteiskunnassa on paine luoda yhtenäisuskonto.
Eri uskonnot halutaan yhdistää yhdeksi uskonnoksi.
Olette varmasti kuulleet ekumeenisesta liikkeestä, -
joka pyrkii kokoamaan yhteen kristityt kirkot, -
protestantit, katoliset, metodistit, baptistit, -
presbyteerit, luterilaiset, ortodoksit ja koptilaiset.
On vahva pyrkimys koota yhteen kaikki Jeesuksen tunnustavat.
Sen lisäksi pyritään korostamaan kaikkien uskontojen ykseyttä.
Jotkut kuulijoista ovat kyllin vanhoja, -
että muistatte USA:laisen valtio- miehen nimeltä John Foster Dallas.
Hän toimi tämän kaiken alkuunpanijana.
San Franciscon Cow Palace -areenalla (engl. lehmäpalatsi) -
mikä ikinä se onkaan, -
pidettiin ensimmäinen uskontojen kongressi.
Kaikki uskonnot lähettivät tapahtumaan edustajansa, -
jotta kaikki voisivat palvoa yhdessä.
Kokouksissa luettiin otteita pyhistä kirjoituksista.
Luettiin ote Vuorisaarnasta, koraanista ja veda-kirjoista.
Sen jälkeen kaikki rukoilivat yhdessä.
Tämä toimi synkretistisen liikkeen ohjelmana.
Tämä liike painostaa meitä kovasti.
Tavoitteena on yksi maailma, yksi usko ja yksi uskonto, -
yhdistynyt ihmiskunta.
Puhuin hiljattain eräässä oxfordshirelaisessa koulussa.
Koulu oli pieni maalaiskoulu.
Olen melko varma, ettei 80 km:n säteellä ollut ainoatakaan muslimia
Silti koulun salin puhuja- korokkeen takana olevaan seinään -
oli kirjoitettu otteita koraanista. Siinä oli myös moskeijoiden kuvia.
Koko seinä kuvasi islamia.
Julistin Kristusta tämän seinävaatteen edessä.
Toisella seinällä oli tutkielma juutalaisuudesta.
Kuunnelkaa tarkasti, mitä nyt sanon.
On olemassa vertailukelpoisia uskontoja.
Kristinusko ei ole yksi niistä.
Itse asiassa kristinusko ei ole uskonto lainkaan.
Maamme opettajat kohtaavat painostusta.
Olen neuvonut opettajia, jotka ovat menettäneet työpaikkansa -
puhuttuaan opettajienhuoneessa, ei luokkahuoneessa, siitä -
mistä tänään puhumme, Kristuksen ainutlaatuisuudesta.
Koululaisten päähän on rakennettu Pantheon, -
kaikkien jumalien temppeli.
Monet vanhemmat ovat huolissaan lastensa puolesta, -
koska näille opetetaan Pantheon-uskontoa.
Ongelmana on se, että lapsille kerrotaan eri uskonnoista, -
palvontamenoista ja juhlista.
Heitä jopa rohkaistaan osallistumaan niihin.
Heille ei opeteta, miten erottaa totuus jokaisesta uskonnosta.
Se on avainasia, joka on kaikkien uskontojen takana.
Ovatko ne tosia?
'Tosi' ja 'todellinen' ovat sama sana hepreassa ja kreikassa.
Raamatussa tosi-sanan sijalle voidaan laittaa sana 'todellisuus'.
Jeesus sanoo: "Totuus on tekevä teidät vapaiksi."
Toisin sanoen todellisuus tekee teidät vapaiksi.
Kysymys, joka meidän on asetettava, kuuluu: -
Miten eri uskonnot vastaavat todellisuutta ja totuutta?
Lopuksi kerron kokemuksestani Birminghamin yliopistossa.
Minut kutsuttiin melko lyhyellä varoitusajalla -
osallistumaan väittelyyn keskustelukerhon tilaisuuteen.
Väittelyn aiheena oli: Jeesus on ainoa tie Jumalan luokse.
Minun tehtäväni oli puolustaa tätä väitettä.
Yllätyksekseni väitteen vastustajalla oli papinkaulus.
Väitteen toisella vastustajalla oli kaulassaan puinen risti.
Ihmettelin, mihin olen tullut. Olenko Liisa Ihmemaassa?
Puolustan väitettä "Jeesus on ainoa tie Jumalan luokse".
Vastustajani on pappi ja joku, jolla on kaulassaan risti.
Se oli eräs kuumimmista keskusteluista, -
johon olen osallistunut.
Kahden ja puolen tunnin ajan huone oli kuumempi kuin tämä sali.
Väittelyn lopuksi toimitettiin äänestys.
Noin 85 prosenttia kuulijoista kannatti esitystä siitä, -
että Jeesus on ainoa tie Jumalan luokse.
Puheenjohtaja oli niin yllättynyt tuloksesta, -
että hän julisti väitteen kumotuksi.
Sali raikui vastalauseista.
Hän myönsi virheensä ja sanoi, ettei koskaan olisi uskonut, -
että sen kaltainen väite saisi kannatusta.
Toivon, että ajatus saa kannatusta myös sydämessäsi.
Olemme jo tulleet luentojen toiseen aiheeseemme, -
joka kuuluu: "Mikä on totuus?"
Sama Jeesus, joka sanoi: "Minä olen tie", -
jatkoi välittömästi: "Minä olen totuus."
Tarkastelemme sitä seuraavalla luennolla.